Document ID: 31991R3863

ΚΑΝΟΝΙΣΜΟΣ (ΕΟΚ) αριθ. 3863/91 ΤΗΣ ΕΠΙΤΡΟΠΗΣ της 16ης Δεκεμβρίου 1991 για καθορισμό του ελάχιστου μεγέθους εμπορίας του κάβουρα που εφαρμόζεται σε ορισμένες παράκτιες ζώνες του Ηνωμένου Βασιλείου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 104/76 του Συμβουλίου της 19ης Ιανουαρίου 1976 περί καθορισμού των κοινών κανόνων εμπορίας της γκρίζας γαρίδας του γένους (Crangon crangon), των καβουριών του είδους (Cancer pagurus) και καραβίδων Νορβηγίας (Nephrops Norvegicus) (1), όπως τροποποιήθηκε τελευταία με τον κανονισμό (ΕΟΚ) αριθ. 3162/91 (2), και ιδίως το άρθρο 7 παράγραφος 4,
Εκτιμώντας:
ότι για να εξασφαλιστεί σε τοπικό ή περιφερειακό επίπεδο ο εφοδιασμός σε καβούρια ορισμένων παράκτιων ζωνών του Ηνωμένου Βασιλείου είναι δυνατόν να προβλέπονται εξαιρέσεις όσον αφορά το ελάχιστο μέγεθος που αναφέρεται στο άρθρο 7 παράγραφος 1 στοιχείο β) του κανονισμού (ΕΟΚ) αριθ. 104/76-
ότι οι διαφοροποιημένοι όροι παραγωγής μεταξύ ορισμένων ζωνών που αναφέρονται ανωτέρω πρέπει να λαμβάνονται υπόψη για να υπάρξει ενδεχομένως μια παρέκκλιση από τις εξαιρέσεις του ελάχιστου μεγέθους του εν λόγω είδους-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων της Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το ελάχιστο μέγεθος εμπορίας του καβουριού του είδους Cancer pagurus καθορίζεται σε 12,5 εκατοστά στις παράκτιες ζώνες της Σκωτίας, της Ουαλίας από το σημείο Cemaes Head μέχρι το βορειότερο σημείο των συνόρων της με την Αγγλία, του Kent, του Essex, της βορειοανατολικής Αγγλίας, μεταξύ του νότιου ορίου του Humberside και του βόρειου ορίου του Northumberland, και της βορειοδυτικής Αγγλίας μεταξύ του δυτικού ορίου του Cheshire και Hauerigg Point στην Cumbria σε 54 o 11,3 βόρειου γεωγραφικού πλάτους.
2. Το ελάχιστο αυτό μέγεθος καθορίζεται σε 11,5 εκατοστά στις παράκτιες ζώνες του Lincolnshire, του Norfolk, του Suffolk και της αλιευτικής ζώνης της Cumbrian Sea.
Άρθρο 2
Ο κανονισμός (ΕΟΚ) αριθ. 1048/86 της Επιτροπής (3) καταργείται.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1991.

Labels: 3
19
18
6